Azlan Mubin

Mohd Azlan Bin Abdul Mubin (lahir 1 Mac 1983) merupakan bekas pemain sepak takraw Malaysia.

 Kehidupan peribadi 

Azlan dilahirkan pada 1 Mac 1983 di Kulim, Kedah. Beliau mendapat pendidikan awal di Sekolah Kebangsaan Keladi (1990-1995) dan seterusnya melanjutkan pelajarannya di Sekolah Menengah Kebangsaan Kulim (1996-2000) sembelum diterima di Sekolah Sukan Bukit Jalil pada tahun 2001. Beliau sekarang memiliki Kelulusan Bachelor Pendidikan Jasmani dari Universiti Putra Malaysia.

Kerjaya beliau bermula apabila beliau menyertai pasukan pelapis kebangsaan dalam acara sepak takraw ketika masih berusia 18 tahun (2001) dan kemudianya diserap masuk ke dalam pasukan kebangsaan sepenuhnya pada tahun 2003.

Beliau membawa pulang pingat perak di kejohanan Sukan Asia Tenggara 2003 dan di Kejohanan Sukan Asia 2006 bagi acara regu dan pasukan regu.

Pada tahun 2005, beliau memperoleh pingat gangsa di kejohanan Sukan Asia Tenggara 2005.

 Kejatuhan karier 

Tahun 2007 menjadi tahun terakhir Azlan beraksi di gelanggang. Ketika pertandingan, Azlan mengalami kecederaan ACL dan menyebabkan Azlan terpaksa mengundur diri dari menjadi atlet.

 Penyiaran Sukan 
Selepas Azlan tidak bergelar pemain sepak takraw beliau menjadi guru sukan dan mengajar di sebuah sekolah di Petaling Jaya dari 2007 sehingga 2010 meskipun tidak memiliki pengalaman mengajar.Namun pada 2010, beliau cuba nasib sebagai wartawan sukan RTM ternyata membuahkan hasil akhirnya diterima bukan itu sahaja Azlan menjadi pengulas sukan bersama senior RTM seperti Allahyarham Hasbullah Awang dan Hafizal Hamad (kemudian berpindah ke Astro Arena).

Pada 2015 beliau mengikut jejak Hafizal dan Azlan mengendalikan program Nadi Arena serta beberapa program berkaitan sukan .

 Rujukan 

Kategori:Orang hidup
Kategori:Kelahiran 1983
Kategori:Pemain sepak takraw